text: Fem biler brændt
  09 april 2011 kl. 12.31
  Natten til lørdag brændte fem biler hos en bilforhandler i Kolding.
  Ilden ramte fem biler, der senere skulle repareres hos firmaet Skadexperten på Platinvej i Kolding, og inden brandvæsenet nåede frem, havde flammer nået at få fat i del af en lagerhal, en container og nogle få kvadratmeter af et  tag.
  - Vi regner med, at branden er påsat, men det skal vores teknikere se nærmere på, siger Stig Simonsen, vagtchef fra Sydøstjyllands Politi.
  Ud over branden blev der også skrevet graffiti på en væg af ukendte gerningsmænd, som nok kunne bruge en ordbog: "fuck jer svin - 6000p styrrer".
  